**Zápisnica č. 1/14**

**Zo zasadnutia ŠTK SZRK**

**Termín, miesto:** 23 .1.2014, Piešťany

**Prítomní:** Milan Oršula, Miroslav Haviar, Dušan Šinka, Boris Bergendi, Ľuboš Kunc

**Neprítomný:**

**Program rokovania:**

1. Prerokovanie disciplinárneho priestupku člena
2. Schválenie požiadaviek pre organizáciu pretekov zaradených do SP
3. Schválenie plánu práce ŠTK na rok 2014
4. Doplnky pravidiel RK
5. Rôzne

**K bodu 1**

ŠTK z dôvodu ospravedlnenej neprítomnosti p. Koczkása, člena SZRK, prerokovanie disciplinárneho priestupku a vyhlásenie výšky trestu odkladá.

**K bodu 2**

Technické podmienky pre preteky Slovenského pohára predložili spracovatelia D. Šinka a M. Haviar. ŠTK po pripomienkach schvaľuje uvedený dokument v nasledovnom znení:

**Technické podmienky pre preteky Slovenského pohára**

Podľa rozhodnutia ŠTK SZRK musia preteky, zaradené do bodovania Slovenského pohára spĺňať všetky požadované podmienky. V opačnom prípade budú v nasledujúcej sezóne zo systému vyradené.

I. Všeobecné podmienky

Dodržanie všetkých ustanovení Pravidiel rýchlostnej kanoistiky SZRK,

Spracovanie štartovnej listiny a výsledkov počítačovým systémom certifikovaným SZRK,

Vyhradený, od divákov oddelený priestor pre štartérov a cieľových rozhodcov,

Telefonické spojenie štartu a cieľa.

Ozvučenie štartu (nie iba megafón)

Ozvučenie priestoru pretekov + hlásateľ

Záchranná služba – 2 motorové člny s posádkou v zmysle pravidiel RK č. 2.13.5

Oznámenie o konaní pretekov min. v regionálnom denníku, alebo rádiu

Zverejnenie výsledkov príslušného dňa na internete do 6 hod. po dojazde poslednej jazdy

II. Krátke trate

Trať vybójkovanú pozdĺžnym smerom minimálne po 50 m (Albano),

Štartovacie zariadenie, alebo vzájomne spojené štartovné bloky,

Vyhodnocovanie výsledkov systémom Fotofiniš, alebo Maritime,

Geodetom overené zameranie línie rovnobežnosti štartu a cieľa, s maximálnou odchýlkou 20 cm.

Na tratiach 500m jeden katamaran a 1000 m dva sprievodn~~é~~ katamarany s rozhodcom,

III. Dlhé trate

Zaznamenanie dojazdov na cieľovú kameru.

Trať 2 km – minimálne s jednou obrátka

**K bodu 3**

ŠTK schvaľuje plán práce komisie na rok 2014. Viď príloha

**K bodu 4**

ŠTK schvaľuje zmeny pravidiel rýchlostnej kanoistiky, ktoré budú zverejnené v Smernici k pravidlám RK v nasledovnom znení:

1.17.1

Sa mení v riadku MC1 – Kanoe pre jednotlivca chlapci 11-12 ročných na 9-12 ročných,

2.2.1

Do poslednej vety, za „veteránov“ doplniť „...a členov osádok K4 a C4...“

2.4.6

Zrušiť celé znenie

2.14.1 dopĺňajú sa písmená

f) vypracováva Správu hlavného rozhodcu

g) zodpovedá za kompletnosť rozhodcovských tlačív na príslušných pretekoch

2.14.3

Na koniec prvej vety doplniť .............a vypracováva Správu delegáta.

3.3

Doplniť do názvu ....,medzijazdy, finále

3.6.3

V tretej a šiestej vete ..„POZOR“ zmeniť na ..ŠTART DO 5 SEKÚND“.

**K bodu 5**

1. ŠTK dodatočne schvaľuje propozície Majstrovstiev Slovenska na trenažéroch.
2. ŠTK schvaľuje návrh KK Inter na zmenu termínu pretekov Pohár Interu z 12.7.2014 na 28.6.2014
3. ŠTK schvaľuje dodatočné zaradenie pretekov Rudno cup 2014 do kalendára RK pre rok 2014 v termíne 24. 5. 2014. Uvedené preteky na dvojkilometrovej trati sa zaraďujú na základe žiadosti Klubu rýchlostnej kanoistiky Nováky. Propozície pretekov budú doručené dodatočne.
4. ŠTK ukladá B. Bergendimu predložiť prezídiu SZRK návrh na príspevok organizátorom pretekov SP.

Zapísal: Oršula Milan

Kontroloval : Bergendi Boris